b'\n_START_ARTICLE_\nLatenca\n_START_PARAGRAPH_\nLatenca je \xc4\x8das, ki prete\xc4\x8de od uporabni\xc5\xa1ke zahteve do kakr\xc5\xa1nega koli odziva sistema, od katerega odziv pri\xc4\x8dakujemo. Pri tem ni pomembno, ali sistem razume uporabni\xc5\xa1ko zahtevo ali ne. V primeru, da je uporabni\xc5\xa1ka zahteva nesmiselna, mora sistem o tem obvestiti uporabnika. _NEWLINE_Zgled iz ra\xc4\x8dunalni\xc5\xa1tva je, ko uporabnik preko spletnega brskalnika zahteva dolo\xc4\x8deno spletno stran, vendar prete\xc4\x8de 10 sekund, preden dobi od stre\xc5\xbenika odziv, da stran ni dosegljiva. V tem primeru je latenca 10 sekund.'